SPRÅKTILTAKET

Språktiltaket er et kompetansehevingsprosjekt i en «stadig bedre- plan» for kvalitetsutvikling i Stavanger barnehagene.

Målet er å skape gode språkmiljø for alle barn i Stavangerbarnehagene.

Nymansveien barnehage har vært med i prosjektet fra høsten 2015. Vi hadde da en språkveileder som kom til oss jevnlig fra høsten 2015 til våren 2017.

Språktiltaket med veileder avsluttet våren 2017 men implementeringen av språkarbeidet har fortsatt siden.

Språkarbeidet vårt vil i praksis beskrives i måneds- og temaplaner.

Barnehagens ansatte skal ha kunnskap om hva et godt språkmiljø er og hvordan en selv kan bidra for å oppnå dette. De skal ha kjennskap til hvilke verktøy som brukes og ha et helhetlig perspektiv på språkarbeidet.

For å oppnå dette må ansatte ha kunnskap om hvordan barn tilegner seg språk og kunne vurdere og dokumentere barns språklige kompetanse. Barnehagens ansatte bruker «Språktrappen og Tras» som verktøy for å planlegge språklige aktiviteter tilpasset ulike nivå og behov.

BAKGRUNN FOR SPRÅKTILTAKET
**Alle barn skal ha en systematisk språkopplæring i
barnehagen.**
**Personalet i barnehagen skal ha mer spesifikk kunnskap om språkets betydning for utvikling og læring.**

RESULTATMÅL I FORHOLD TIL SPRÅKTILTAKET

**At barna skal oppleve mestring i språklige aktiviteter i barnehagen**

Språktiltaket: *Å oppleve mestring er grunnleggende for barns motivasjon og utvikling.*For at barn skal oppleve mestring i språklige aktiviteter må barn få muligheter til deltakelse via systematisk læring (temagrupper), her og nå-situasjoner som ved stell, på/avkledning, spisesituasjon, i lek, i samlingsstundene, på turer, aktiviteter m.m. Vi må hjelpe barna med å knytte ord opp mot handlingene vi gjør i de ulike situasjonene. For barns læring er det viktig med repetisjoner. I forhold til begrepslæring må barn få høre et ord opptil 50 – 60 ganger for de tilegner seg ordet.

**At barna skal få støtte av oss til å bli språklig aktive i samspill og kommunikasjon med andre.**Det er viktig å «se» barnet/høre hva barnet er interessert i, hva det er opptatt av (det være seg en leke, noe barnet ønsker å formidle f.eks. være sulten, trett, kommunikasjon i samspill med andre barn m.m.). Vi skal bistå og hjelpe barnet til å sette ord på det det ønsker å formidle.

**At barna får møte aktiviteter som stimulerer til språklig bevissthet**

Barna skal få oppleve planlagte språkaktiviteter med utgangspunkt avdelingens tema. Her skal barna få begrepslæring via konkretisering og visualisering, fokus knyttet opp til tema, høre rim, regler/dikt og sang. Også spill som Lotto, Memory, lytteleker m.m. Dette er med på å stimulere barns språklige bevissthet.

Temagrupper
Det vil bli temasamlinger i tre mindre grupper knyttet opp til innhold og tema i barnehagen. Da planlegges det med utgangspunkt i barnas språklige ståsted og månedens tema.

Hver gruppe er sammen med en voksen. Her er fokuset på utvikling av begrepslæring, språklig bevissthet og generell språkstimulering.
Språksamlinger i små grupper gjør det lettere å tilpasse til barnets alder og modning.
Hvert barn får delta (medvirke) flere ganger i hver samling. Det er lettere å «se» hvert barn.
Mindre grupper øker barnas trygghetsfølelse. Mer forsiktige barn snakker ofte mer i grupper med få barn, og enkelte vil også være mer medvirkende i samlingen. Ved å tenke «langt fram» - god språkutvikling, forståelse og ordforråd gir bedre forutsetninger ved skolestart og for å mestre skolegangen.